ສຫລ ສະຫຼອງ ຄົບຮອບ 50 ປີ ຂອງການ ເດີນຂະບວນ ເພື່ອສິດທິ ພົນລະເມືອງ (ສະໄລດ໌)
ໃນການ​ເດີນ​ຂະ​ບວນ ຄັ້ງ​ປະຫວັດສາດນັ້ນ ພະ​ອາຈານ Martin Luther King Jr. ​ໄດ້​ກ່າວຄໍາ​ປາ​ໄສ ​ທີ່​ມີ​ຊື່​ສຽງ​ “ຂ້າພະ​ເຈົ້າ ມີ​ຄວາມ​ຝັນ”
ເປັນທີ່ຄາດກັນວ່າ ຫລາຍໆພັນຄົນຈະມາເຕົ້າໂຮມກັນຢູ່ທີ່ນະ ຄອນຫລວງວໍຊິງຕັນ ໃນວັນເສົາມື້ນີ້ ເພື່ອຢ້ອນຄືນຮ່ອງຮອຍ ຂອງການເດີນຂະບວນເພື່ອສິດທິພົນລະເມືອງໃນປີ 1963 ທີ່ ຮູ້ກັນໃນນາມ “ການເດີນຂະບວນທີ່ນະຄອນຫຼວງ ວໍຊິງຕັນ ຫຼື March on Washington ” ໃນລະຫວ່າງການເດີນຂະບວນ ຄັ້ງປະຫວັດສາດນັ້ນ ພະອາ ຈານ Martin Luther King Jr ໄດ້ກ່າວຄໍາປາໄສ ທີ່ມີຊື່ສຽງ “ຂ້າພະເຈົ້າ ມີຄວາມຝັນ” ຕໍ່ໜ້າຝູງຊົນຫລາຍກວ່າ 250 000 ຄົນຊຶ່ງເປັນການເດີນຂະບວນເພື່ອຮຽກ ຮ້ອງເອົາສິດທິເທົ່າ ທຽມກັນ ຢູ່ໃນປະຫວັດສາດຂອງສະຫະລັດ ແລະເປັນຈຸດ ຂອງ ການຫັນປ່ຽນສຳລັບອາເມຣິກາ ເກືອບ 50 ປີຕໍ່ມາ ບັນດາຜູ້ກ່າວຄໍາປາໄສໃນວັນເສົາມື້ນີ້ ແມ່ນ ຮວມທັງບັນດາພະອາຈານ ຊາວອາເມຣິກາ-ເຊື້ອສາຍອາຟຣິ ກາ ຄືພະອາຈານ Al Sharpton ພ້ອມດ້ວຍລູກຊາຍຂອງ Dr King ຄືທ່ານ Martin Lurther King ທີ 3 ການເດີນຂະບວນຄັ້ງທີສອງ ຈະຈັດຂື້ນໃນວັນຄົບຮອບແທ້ໆ ຄືວັນພຸດ ທີ 28 ເດືອນສິງຫານີ້ ບັນດາຜູ້ກ່າວຄໍາປາໄສໃນການເດີນຂະບວນ ແມ່ນຮວມທັງປະ ທານາທິບໍດີ Barack Obama ຊຶ່ງປະທານາທິບໍດີອາເມຣິກັນເຊື້ອສາຍອາຟຣິ ກາ ຄົນທໍາອິດ ພ້ອມດ້ວຍອະດີດ ປະທານາທິບໍດີ Jimmy Carter ແລະ Bill Clinton ການເດີນຂະບວນໃນປີ 1963 ທີ່ກຸງວໍຊິງຕັນ ໄດ້ມີຂື້ນຢູ່ໃນຂະນະທີ່ເກີດຄວາມວຸ້ນ ວາຍທາງດ້ານເຊື້ອຊາດຜີວພັນໃນຂະນະທີ່ສະຫະລັດຊອກຫາຊ່ອງທາງເຮັດ ໃຫ້ກົດ ໝາຍຕ່າງໆທີ່ຈຳແນກກີດກັນຕໍ່ຊາວອາເມຣິກັນເຊື້ອສາຍອາຟຣິກາສິ້ນສຸດລົງ